সংসদ সদস্য হিসাবে শেষ চিঠি উল্লেøখ করে লিখেন, শ্রদ্ধেয় তাহমিনা সিদ্দিক, সংসদ সদস্য হিসেবে এটা হয়তো আমার শেষ চিঠি। আমি এখনও অর্থাৎ এ পত্র লেখার সময়ও এলাকার সংসদ সদস্য। আমি নির্বাচন না করার কারণে আমার সাথে আওয়ামী লীগের কোনো নেতা, কর্মীর সাথে আমার কোনো দূরত্ব নেই। কোনো দূরত্ব সৃষ্টি হবে না। আমি আগের মতো আছি, থাকব। কারও প্রতি আমার কোনো অভিযোগ নেই। আপনাদের দীর্ঘায়ু, সুস্বাস্থ্য কামনা করি, আপনারা ভালো থাকুন। আমার ছোট ভাই নাসিম নির্বাচিত হলে তার নেতৃত্বে এলাকার বিদ্যমান শান্তি ও উন্নয়নের ধারা অব্যাহত রাখুন। চলৎ উন্নয়ন ধারার যেকোনো বিচ্যুতি, অশান্তি সৃষ্টির যেকোনো কারণ- আমাকে কষ্ট দেবে। শ্রদ্ধা জানিয়ে তিনি চিঠি শেষ করেন। সেখানে বলেন, গভীর শ্রদ্ধান্তে,একান্তভাবে আপনার,(সৈয়দ আবুল হোসেন, এমপি)। তিনি আবার ওই চিঠির অনুলিপি দেন উপজেলা চেয়ারম্যান, কালকিনি, মাদারীপুর, মেয়র/কাউন্সিলর, কালকিনি পৌরসভা, মাদারীপুর, মাদারীপুর-৩ নির্বাচনি এলাকার সকল ইউনিয়ন পরিষদ চেয়ারম্যান/মেম্বার,মাদারীপুর-৩ নির্বাচনি এলাকার সকল ইউনিয়ন পরিষদ আওয়ামী লীগ ও অঙ্গ সংগঠনের সভাপতি/সাধারন সম্পাদক, মাদারীপুর-৩ নির্বাচনি এলাকার সকল কলেজ, উচ্চবিদ্যালয় ও প্রাথমিক বিদ্যালয়ের অধ্যক্ষ ও প্রধান শিক্ষক।